પાકિસ્તાન હંમેશા કહેતું રહ્યું છે કે, દાઉદ પાકિસ્તાનમાં નથી. બીજીબાજુ કેન્દ્રીય ગૃહમંત્રી રાજનાથસિંહ કહી ચુક્યા છે કે દાઉદ કાયમી રીતે પાકિસ્તાનમાં રહે છે. અલબત્ત તે પોતાની જગ્યાઓ બદલતો રહે છે. પાકિસ્તાન હવે લાંબા સમય સુધી દાઉદને શરણ આપી શકશે નહીં. દાઉદ પાસે ત્રણ પાકિસ્તાની પાસપોર્ટ પણ છે. ૧૯૯૩ના સીરિયલ બોંબ બ્લાસ્ટમાં ૨૫૭ લોકોના મોત થયા હતા અને હજારો લોકો ઘાયલ થયા હતા. તેના ઉપર અન્ય આતંકવાદી હુમલો કરવાનો પણ આરોપ થયેલો છે. ખંડણી અને મની લોન્ડ્રીંગના પણ આક્ષેપો છે.